section_heading: Životopis
paragraph_text: Iz obitelji Laforest. Potomak je stare ugledne plemićke obitelji Thiard de Bissy iz francuske Burgundije. Unuka austrijskog<ref>Radio Dux Laforesti u ogledalu Boke, srijeda, 04. lipnja 2014. (pristupljeno 13. listopada 2018.) fotografa Franza Thiarda de Laforesta (Beč, 1838. – Kotor, 1911.) koji je zbog posla živio u više gradova na jadranskoj obali. Konačno se nastanio u Kotoru koncem 19. stoljeća. Sin Feliks (Kotor, 1898. - Zagreb, 1961.) preselio je u Herceg-Novi u kojem se 1926. godine rodila mu kći Lidija. Otac je od novske obitelji Prnjat kupio nekretnine u Njegoševoj ulici. Nakon Drugoga svjetskog rata te su nekretnine obitelji Laforest oduzete. Otac je dočekao da mu za života vrate atelje na adresi Jova Dabovića 8. Preselila je u Zagreb 1945. godine gdje je završila Obrtnu školu, današnju Školu za primijenjenu umjetnost i dizajn, slikarsko-grafički odsjek. Pohađala Krizmanovu privatnu školu radi pripreme za upis na Akademiju primijenjenih umjetnosti u Zagrebu. Akademiju je upisala i na njoj diplomirala 1955. godine. Poslije je stekla i zvanje majstorice fotografije. Članica ULUPUH-a. Poslije očeve smrti vodila je u rodnom Herceg-Novome obiteljsku fotografsku radnju. Poslije očeve smrti vraćena im je i vila oduzeta nacionalizacijom. Lidija ju je potom prodala te je tu od 1978. godine gradska turistička organizacija.